CELEX: C2007/283/66
Language: hu
Date: 2007-11-24 00:00:00
Title: T-372/07. sz. ügy: 2007. szeptember 24-én benyújtott kereset – Dimos Kerateas kontra Bizottság

24.11.2007   
            
            
               HU
            
            
               Az Európai Unió Hivatalos Lapja
            
            
               C 283/36
            
         2007. szeptember 24-én benyújtott kereset – Dimos Kerateas kontra Bizottság
   (T-372/07. sz. ügy)
   (2007/C 283/66)
   Az eljárás nyelve: görög
   Felek
   
      Felperesek: Dimos Kereatas (Attika, Görögország) (képviselők: A. Papaconstantinou, M. Chanïtarlís ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               A felperes azt kéri, hogy az Elsőfokú Bíróság semmisítse meg a „Attika délkelet-attikai 1. közigazgatási szektora és troiziniai 2. közigazgatási szektora szilárd hulladékainak kezelési programja 1. Hulladékok higiénikus eltemetése az integrált hulladékkezelő berendezésben Kerateas-Lavreotikis »Vragoni« nevű helyszínén Délkelet-Attikában; Attika tartomány 2. közigazgatási szektora hulladékainak tranzitállomása Troiziniában” című projektnek a Kohéziós Alapból történő támogatása odaítéléséről szóló, 2004. december 22-i E (2004) 5611 bizottsági határozatot;
            
         
               —
            
            
               kétség esetén rendeljen el helyszíni vizsgálatot a vitatott cselekvési területen, valamint független szakértői vélemények kérését a felperes állításainak alátámasztására;
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek
   Az EK 230. cikke szerinti megsemmisítés iránti kereset gyakorlásához fűződő jogos érdek vonatkozásában a felperes azt állítja, hogy a megtámadott határozat, amely egy hulladékok higiénikus eltemetésére szolgáló terület létrehozására irányul, amely terület Kerateas település területén belül helyezkedik el, őt közvetlenül és személyében érinti, mivel a támogatott munkálatok régiójában a közegészség és a környezet védelméért felelős közjogi jogalany.
   A felperes arra hivatkozik, hogy a megtámadott határozat, amelynek tartalmáról azt állítja, hogy ezt 2007. augusztus 13-án ismerte meg, egyaránt sérti az egészség és a környezet védelmére irányuló elsődleges közösségi jogi rendelkezéseket, valamint a másodlagos közösségi jog ezeket kifejtő rendelkezéseit.
   A felperes elsősorban azt állítja, hogy a projekt finanszírozása ellentétes a környezet minőségének megőrzésére, védelmére és javítására, a közegészség védelmére, valamint a természeti erőforrások gondos és ésszerű felhasználására irányuló célkitűzésekkel. A felperes szerint a Bizottság megtámadott határozata elsősorban a 75/442 irányelv (1) 3., 4. és 6. cikkeinek, valamint a 91/156 irányelv (2) 3. és 4. cikkeinek rendelkezéseit sérti, amelyek meghatározott kötelezettségeket írnak elő a megelőzés, a hulladékok termelésének és ártalmasságának csökkentése ágazataiban.
   Végül, a felperes szerint magától értetődik, hogy egy hulladékkezelő és -megsemmisítő berendezés védett területen történő létrehozását semmiképpen nem lehet egy olyan pénzügyi eszköz által támogatható munkának minősíteni, mint a Kohéziós Alap, amely rendeltetése szerint csak a környezetvédelem követelményeinek megfelelő munkákat támogat.
   
      (1)  A hulladékokról szóló 1975. július 15-i 75/442/EGK tanácsi irányelv (HL L 194., 39. o.; magyar nyelvű különkiadás 15. fejezet 1. kötet 23. o.).
   
      (2)  A hulladékokról szóló 75/442/EGK irányelv módosításáról szóló, 1991. március 18-i 91/156/EGK tanácsi irányelv (HL L 78., 32. o.; magyar nyelvű különkiadás 15. fejezet 2. kötet 3. o.).